ร้านนี้เพิ่งไปกินเมื่อธันวา 2013 เองค่ะ ไปกะเพื่อน(อีกแล้ว555) ไปถึงร้านประมาณบ่ายสอง คนยังไม่ค่อยมีเลยค่ะ พวกเราทั้ง 5 จึงสั่งเค้กและสโคนมาทั้งหมด 5 ชิ้น (สโคน 2 เค้ก 3) และน้ำอีกสอง ซึ่งก็คือ Caramel Macchiato ของเรากะ Peppermint Mocha ของเพื่อน มาที่สโคนก่อนเลยค่ะ เพราะ มันมาเป็นอย่างแรก พร้อมกับบลูเบอร์รี่ซอสที่ราดมาให้ ด้วยความที่เป็นอย่างแรกเลยโดนถ่ายรูปนานนิด สโคนเลยแข็ง ทำให้มันไม่อร่อยเท่าที่ควร(ความผิดเราเอง..) ต่อมาก็คือ Banoffee chocolate cheese pie เนื้อครีมไม่ค่อยเลี่ยน ชั้นล่างแข็งตัดยาก แต่เคี้ยวเเล้วกรอบดี ส่วนชั้นอื่นๆอร่อยดี และชิ้นที่สาม Red bean green tea bavarois ชิ้นนี้นุ่มทั้งชิ้นเลย และก็ไม่หวานมาก หยั่งกะเค้กญี่ปุ่นแน่ะ สมราคามากก(120 บาท) แต่ไม่รู้ทำไมเพื่อนเราบอกเหมือนเปียกปูน55 ชิ้นสุดท้าย Cherry cheese pie ชิ้นนี่ชั้นล่างสุดก็แข็งเหมือนกับ Banoffee chocolate cheese pie แต่ชั้นบนสุดจะออกเปรี้ยวๆหวานๆ ครีมชิ้นนี้ก็จะออกเปรี้ยวนิดๆ รวมๆแล้วอร่อย ได้รสเชอร์รี่จริงๆ พิมมาตั้งนาน เพิ่งจบขนม โว๊ะ.. เอาเถอะ มาต่อกันที่เครื่องดื่มดีกว่า55 Peppermint Mocha เราลองดมก่อนชิม ปรากฎว่า ไม่ได้กลิ่นมิ้นต์เลยแฮะ แต่พอกินเข้าไปนี่ ได้รสกาแฟก่อน หลังจากนั้น หายใจออกมาเป็นกลิ่นมิ้นต์เลยจ้ะ และสุดท้าย Caramel Macchiato ของเรา มันมาเป็นชั้นๆง่ะ ชั้นแรกขมๆหวานๆ เพราะ 2 ช็อตกะคาราเมล แต่หลังจากชั้นนั้นมันจะกลายเป็นขมน้อยลงจนกลายเป็นจืดๆมันๆ แต่เราก็ฟินค่ะ ชอบ.. เฮ่อ จบได้ซะที ยาวไปมั้ยเนี่ย...